text: 700 forestillinger med vikinger - kun to aflysninger
  09 juli 2018 kl. 08.25
  Jels Vikingespil kører på 42. år, hvor det er blevet til i alt knap 700 forestillinger. Ved søbredden opføres i år forestillingen "Ulvesommer".
  
  Drabelige fægtekampe, frådende vikinger og skønne møer. Ved vikingespillene i Jels er der nærmest statsgaranti for dramatik og kærlighed på scenen ved søen i Jels. Og garanti for, at forestillingen gennemføres uanset vejret.
  Hvert år dukker tusindvis af tilskuere fra det meste af landet op ved Jels Nedersø for at følge årets forestilling, som nu har 42 år på bagen. Sidste sommer spillede skuespillerne for samlet set over 20.000 tilskuere, som atter er ambitionen i år.
  Bruno Schmidt Bennedsen, formand for Jels Vikingespil: "Vi har heldigvis kun aflyst to forestillinger gennem de 42 år, og det var vist på grund af vejret."
  - Selvfølgelig går vi efter det samme tilskuertal i år, men vi budgetterer altid med 14.000. Der er jo også en risiko for, at det hele regner væk, fortæller Bruno Schmidt Bennedsen, formand for Jels Vikingespil, til TV SYD.
  Kun to aflysninger nogensinde
  Forestillingen i Jels er dog ikke just kendt for at skuffe publikum med aflysninger. Ud af knap 700 forestillinger gennem årene er det ikke blevet til mange aflysninger
  - Vi har heldigvis kun aflyst to forestillinger gennem de 42 år, og det var vist på grund af vejret. Vi har ry for at spille uanset, siger han.
  Et eventuelt overskud fra vikingespillet går til at udskifte udstyr og andre forbedringer.
  - Vores eneste formål er at producere næste vikingespil. Vi går efter at give publikum en oplevelse med for eksempel flot lys, som underbygger det dramatiske i forestillingen, siger Bruno Schmidt Bennedsen.
  Skuespiller er fægteinstruktør
  Vikingespillet beskæftiger på den gode side af 500 frivillige, hvoraf 120-130 er på scenen.
  Årets forestilling ”Ulvesommer” handler om modsætninger, forbudt kærlighed og ulve. Forestillingen er skrevet og instrueret af Thomas Howalt, og skuespilleren David Owe er tilbage i rollen som fægteinstruktør. Hans baggrund er udover skuespillerfaget en uddannelse i stagefight fra Det Kongelige Teater.
  Premieren fandt sted i fredags den 6. juli, og sidste forestilling er den 22. juli. Vikingerne holder hviledag søndag den 15. juli. Søndag den 8. juli er en eftermiddagsforestilling med start kl. 16.00, mens der alle andre dage begyndes kl. 20.00.
  Jels Vikingespil gennem årene
  (Årstal: Titel, tilskuere)1977: Roar og Helge, 19.2501978: Amled, 18.6721979: Thyra Danebod, 17.5001980: Starkad, 15.1001981: Knud hin Fundne, 20.4011982: Hagbard og Signe, 19.3001983: Tove Mistivis Datter, 20.7601984: Hakon Jarl, 17.0001985: Kong Roar og Kong Helge, 19.6421986: Røde Orm, 22.2821987: Kong Ahlewis Guld, 15.9001988: Rolf Krake, 13.7131989: Sigurd Fafnersbane, 12.2851990: Hagbard og Signe, 8.9131991: I Vølvens Spind, 10.6621992: Regnar Lodbrog og Kraka, 15.3401993: Angantyr og det Sorte Sværd, 12.8341994: Bjørn hin Blodige, 14.2141995: Dronning Yrsas Sejr, 14.4061996: Bjovulfs kamp mod Kæmperne, 11.7431997: Hakon Jarl hin Rige, 11.7901998: Amhlet, 9.7741999: Hroar og Helge, 13.3572000: Helge Hundingsbane, 10.8882001: Krakas Hævn, 18.3072002: Den Røde Viking, 13.2772003: Vølund Smed, 14.7062004: Kong Skjold, 13.5802005: Hoder & Balder, 15.6982006: Røde Orm, 17.8282007: Frejas Stemme, 15.4562008: Danernes Konge, 16.4422009: Gorm den Gamle, 17.0262010: Harald Blåtand, 19.8392011: Svend Tveskægs Skat, 19.7432012: Valdemar I Viking, 17.5332013: Vejen Til Vinland, 19.3032014: Ormehul TIl Miklagård, 16.6102015: Palnatoke, 16.7332016: Starkad, 19.3682017: Thor, Hammer og Kærlighed, 20.1282018: Ulvesommer: -
  
  
  